Հեյլի Ռասո

**Հեյլի Էմմա Ռասո** (, ), ավստրալացի կին ֆուտբոլիստ, եզրային  կիսապաշտպան, իսպանական «Ռեալ Մադրիդ» կանանց ակումբի և Ավստրալիայի կանանց ֆուտբոլի ազգային հավաքականի խաղացող։

## Ակումբային կարիերա

Կարիերայի սկզբում Հեյլի Ռասոն հրավիր է ստացել մարզվելու Քվինսլենդի սպորտի ակադեմիայում, սակայն չի կարողացել կրթաթոշակ ստանալ։ Դրանից հետո փորձաշրջան է անցել «Կանբերա Յունայթեդ» ակումբում, որից հետո պայմանագիր է կնքել նույն ակումբի հետ։ 2011/12 մրցաշրջանում նա մասնակցել է «Կանբերա Յունայթեդի» 7 հանդիպման, որը նույն մրցաշրջանում դարձել է Ավստրալիայի չեմպիոն։ 2012/13 մրցաշրջանում նա մասնակցել է ազգային առաջնության տասը խաղի և խփել չորս գոլ, որից հետո տեղափոխվել է հայրենի քաղաքի «Բրիսբեն Ռոար» ֆուտբոլային ակումբ։ 2013 թվականի նոյեմբերի 9-ին նա իր նորամուտը նշել է նոր ակումբի կազմում «Կանբերա Յունայթեդի» դեմ խաղում, որին «Բրիսբեն Ռոարը» պարտվել է 0:3 հաշվով։ Նոր ակումբի կազմում նա իր առաջին գոլը խփել է նույն թվականի դեկտեմբերի 1-ին։ 2013/14 և 2014/15 թվականների մրցաշրջաններում նա խաղադաշտ է դուրս եկել 24 անգամ և դարձել յոթ գոլի հեղինակ։

2015 թվականի հունիսին նա տեղափոխվել է Կանանց ֆուտբոլի ազգային լիգայում հանդես եկող  ամերիկյան «Վաշինգտոն Սփիրիթ» ակումբ, սակայն հոկտեմբերին, նոր ակումբում անցկացրած ինը հանդիպումից հետո, նա վերադարձել է Ավստրալիա և վարձավճարով տեղափոխվել «Մելբուրն Վիկտորի»։ 2016 թվականին նա  պայմանագիր է կապել ամերիկյան մեկ այլ թիմի՝ «Պորտլենդ Թորնսի» հետ,, որի կազմում նա մասնակցել է 72 հանդիպման և դարձել 13 գոլի հեղինակ։ Պայմանագրի ընթացքում նա երեք անգամ վարձավճարով խաղացել է իր նախկին թիմերում՝ մեկ անգամ «Կանբերա Յունայթեդում» և երկու անգամ՝ «Բրիսբեն Ռոարում»։ «Պորտլենդ Թորնսի» կազմում նա դարձել է կանանց ֆուտբոլի ազգային լիգայի կանոնավոր առաջնության հաղթող, իսկ մեկ տարի անց՝ լիգայի չեմպիոն։

2018 թվականի օգոստոսի 25-ին խաղի ժամանակ նա ստացել է լուրջ վնասվածք՝ կոտրելով երեք ող Հաղորդվել է, որ ֆուտբոլիստը կարող է չշարունակել կարիերան, սակայն երկարատև վերականգնումից հետո նրան հաջողվել է վերադառնալ խաղադաշտ.

2020 թվականի հունվարին Հեյլի  Ռասոն պայմանագիր է կնքել անգլիական «Էվերթոն» ֆուտբոլային ակումբի հետ, սակայն COVID-19 համաճարակի պատճառով նա իր առաջին հանդիպումը նոր թիմի կազմում անցկացնել միայն սեպտեմբերին։

## Միջազգային կարիերա
2012 թվականի հունիսին նա առաջին անգամ հրավեր է ստացել Ավստրալիայի կանանց հավաքականից և նույն ամսի 24-ին նշել իր նորամուտը՝ Նոր Զելանդիայի հավաքականի դեմ  խաղում։ Հեյլի Ռասոն մասնակցել է 2014 և 2018 թվականների Ասիայի Գավաթի եզրափակչի, 2015 և 2019 թվականների աշխարհի առաջնությունների, ինչպես նաև 2020 թվականի Օլիմպիական խաղերին։

## Ձեռքբերումներ
### Ակումբային

### «Կանբերա Յունայթեդ»
* Ավստրալիայի չեմպիոն՝ 2011/12 թթ․
* Ավստրալիայի կանոնավոր առաջնության կրկնակի հաղթող, 2011/12թթ․, 2016/17թթ․

### «Բրիսբեն Ռոար»
* Ավստրալիայի կանոնավոր առաջնության կրկնակի հաղթող 2017/18թթ․

### «Պորտլենդ Թորնս»
* Կանանց ֆուտբոլի ազգային լիգայի չեմպիոն, 2017թ․
* Կանանց ֆուտբոլի ազգային լիգայի կանոնավոր առաջնության հաղթող, 2016թ․

### Էվերթոն
* Անգլիայի Գավաթի եզրափակչի մասնակից, 2019/20թթ․

### Ավստրալիայի հավաքական
* Ասիայի գավաթի եզրափակչի մասնակից, 2014, 2018թթ․

## Ծանոթագրություններ

## Արտաքին հղումներ
* Профиль на сайте «Эвертона»
* Профиль на сайте «Реал Мадрид»

Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Օլիմպիական մարզիկներ Ավստրալիայից
Կատեգորիա:Ավստրալիայի հավաքականի ֆուտբոլիստներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ